Ջիլիան Անդերսոն

Ջիլիան Լի Անդերսոն (, ), ամերիկացի դերասանուհի։ Բազմաթիվ կինո-, թատերական և հեռուստատեսային մրցանակների դափնեկիր։ Առավել հայտնի է որպես ԿՀՎ-ի գործակալ Դանա Սկալլիի դերակատարուհի քննադատների կողմից ճանաչված «Գաղտնի նյութեր» հեռուստատեսային սերիալում, որտեղ խաղացել է բոլոր 9 եթերաշրջաններում և երկու լիամետրաժ ֆիլմերում՝ «Գաղտնի նյութեր. Մարտ ապագայի համար» (1999 թվական) և «Գաղտնի նյութեր։ Ուզում եմ հավատալ» (2008 թվական), Լիլի Բերտին Տերենս Դեյվիսի «Ուրախության տունը» (2000 թվական) ֆիլմում և լեդի Դեդլոկին Չարլզ Դիքենսի ստեղծագործության հիման վրա BBC-ի նկարահանած «Սառը տուն» (2005 թվական) հեռուստասերիալում։ Նաև Անդերսոնը հանդիսատեսին հայտնի է «Հզոր կելտը» (2005 թվական), «Շոտլանդիայի վերջին թագավորը» (2006 թվական), «Քույր» (2012 թվական) ֆիլմերից։

Ջիլիանը իր կարիերան սկսել է բեմում, որտեղ արժանացել է առաջին ճանաչման և մրցանակների։ Ներկա ժամանակներում նա նույնպես մասնակցում է թատերական բեմադրությունների։ Նրա առավել հայտնի թատերական դերերից են «Բացակայող ընկերները» (որի համար նա արժանացել է Համաշխարհային թատերական մրցանակի՝ լավագույն նորամուտի համար), «Տիկնիկային տուն» և ««Ցանկությունների» տրամվայը» (որը նրան անվանակրգում է բերում Լոուրենս Օլիվիեի մրցանակի՝ լավագույն դերասանուհի անվանակարգում)։

2013 թվականին Ջիլիան Անդերսոնը Բեդելին Դյու Մորի՝ սերիական մարդասպան Հանիբալ Լեկտերի հոգեթևրապեվտի դերն է խաղում «Հանիբալ» հեռուստասերիալում։ Նույն թվականին նա դառնում է Ստելա Գիբսոնի գլխավոր դերի դերակատարուհին «Անկում» հեռուստասերիալում։ Ջիլիանը արժանացել է «Էմմի» և «Ոսկե Գլոբուս» մրցանակների հինգական անվանակարգման (մեկական հաղթանակ), ինչպես նաև անվանակարգվել է բրիտանական BAFTA մրցանակի։ Տվյալ պահին Անդերսոնը անվանակարգված է եղել 60 տարբեր մրցանակների, որոնցից 22-ը հաջողություն են ունեցել։

 Վաղ տարիներ 
Ջիլիանը ծնվել է Չիկագոյում, Հոմեր Էդվարդ «Էդ» III-ի և Ռոզմարի «Պոուզի» Էլիս Անդերսոնի (աղջկական Լեյն) ընտանիքում։ Նրա հայրը տիրապետում էր ընկերության, որը զբաղվում էր ֆիլմերի պոստպրոդակշնով, մայրն աշխատում էր համարկարգչային վերլուծաբան։ Նրա նախնիների թվում նշվում են իռլանդացիներ, գերմանացիներ և շոտլանդացիներ։ Նրա ծնունդից շահ չանցած ընտանիքը 15 ամսով տեղավոխվում է Պուերտո Ռիկոemail from Gillian’s mother via The Official Gillian Anderson Website, իսկ այնուհետև Լոնդոնի Կրաուչ Էնդ թաղամաս, որտեղ և անցնում են նրա մանկական տարիները։ Տեղափոխման պատճառ են հանդիսանում Էդվարդի Լոնդոնի Կինոդպրոցում (LFS) ուսանելու անհրաժեշտությունը։ Երբ լրանում է Ջիլիանի 11 տարին, նրա ընտանիքը կրկին տեղափոխվում է, այս անգամ Գրանդ Ռապիդս (Միչիգան նահանգ), որտեղ Ջիլիանը սովորում է տարրական, այնուհետև միջնակարգ քաղաքային դպրոցում՝ հումանիտար թեքումով շնորհալի ուսանողների համար ուսումնական ծրագրով։ Անդեսոնը ծաղրանքի առարկա է դառնում իր անգլիական բարբառի պատճառով։ Շուտով Ջիլիանը սովորում է խոսել միջինարևմտյան արտասանությամբ։ Մինչ այժմ նրա առոգանությունը կախված է նրա գտնվելու վայրից՝ օրինակ, Ջեյ Լենոյի հետ հարցազրույցի ժամանակ նա խոսում էր ամերիկական առոգանությամբ, իսկ Մայքլ Պարկինսոնի հետ հարցազրույցում այն փոխվում է անգլերենի։

1980-ական թվականների սկզբին Ջիլիանը քթի փիրսինգ է անում, իսկ մազերը ներկում է տարբեր գույներով։ Որոշ ամերիկական դպրոցներում ավանդույթ կա սովորպողներին շնորհելու տարբեր «անվանակարգումներ»։ Այդպես, Անդերսոնի դպրոցական համադասարանցիները նրա համար ձայն են տալիս որպես «Ամենագեղասքանչ դպրոցականի», «Դասարանի ծաղրածու», «Հնարավոր է կճաղատանա», «Հնարավոր է կձերբակալվի» անվանակարգերում։ Իսկապես, վերջին կանխագուշակումն իրականանում է՝ Ջիլիանին ոստիկանությունը ձերբակալում է, երբ ավարտական երեկոյի նախօրյակին նա դպրոցի դռների փականի մեջ սոսինձ է լցնում։

Չնայած նրան, որ Անդերսոնը հետաքրքրվում էր ծովային կենսաբանությամբ, միջնակարգ դպրոցում ուսանելու առաջին տարում, 14 տարեկան հասակում, նա ընկնում է թատերական խմբակ, որտեղ անմիջապես ստանում է Ջուլիետի դերը։ Ջիլիանի մանկավարժը լիակատար հիացմունքի մեջ էր նրա խաղից։ Բարձրանալով բեմ, Ջիլիանը գիտակցում է իր իրական հակումը։ Հետագայում երիտասարդ մասնագետի կողմից վարձվում է Գրենդս Ռապիդսի քաղաքացիական թատրոն և Թատերական մշակույթի դպրոց ()։ Ջիլիանի համար գլխավոր հետաքրքրությունը դառնում է թատրոնը և պանկ-շարժումը։ Իր երազանքի իրականացման համար Ջիլիանը ստիպված է լինում փախչել տնից մեկ ճամպրուկով, իր հետ վերցնելով մի փոքր գումար։ 1986 թվականին դպրոցն ավարտելուց հետո նա ընդունվում է հեղինակավոր Գուդմենի թատերական դպրոց՝ Չիկագոյի Դե Պաուլ համալսարանի դերասանական ֆակուլտետ, որտեղ 1990 թվականին արժանանում է գեղեցիկ արվեստների բակալավրի աստիճանի։ Նա նաև մասնակցություն է ունենում Կորնելյան համալսարանում Մեծ Բրիտանիայի Ազգային թատրոնի ամառային ելույթներին։

 Կարիերա 
 1990-ական թվականներ 
225px|մինի|ձախից|Ջիլիան Անդերսոնը «Գաղտնի նյութեր։ Ցանկանում եմ հավատալ» ֆիլմի պրեմիերայի ժամանակ
Անդերսոնը Նյու Յորք է տեղավոխվում երբ նա 22 տարեկան էր։ Նյութական աջակցության համար, իր կարիերայի սկզբում, Անդեսոնը ստիպված էր մատուցողուհի աշխատել։ 1991 թվականին արժանանում է «Theatre World Awards» մրցանակի՝ «Բացակայող ընկերներ» պիեսի համար, որում նաև խաղում էր Բրենդա Բլետին։ Նրա հաջորդ թատերական աշխատանքը հանդիսանում է դերը «Բարեգործ» բեմադրությունում՝ ըստ Քրիստոֆեր Հեմփթոնի, Նյու Հեյվենի (Կոնեկտիկուտ) Լոնգ Վարֆ թատրոնի բեմում։ Անդերսոնը Լոս Անջելես է տեղափոխվում 1992 թվականին և սկսում է մասնակցել տարբեր փորձերի։ Նույն թվականին Ջիլիանը խաղում է մալուխային ալիքի համար «Home Fires Burning» ֆիլմում, առավել հայտնի «Դրախտի դռներ» աուդիո-գրքի ձևաչափով։ Նույնպես 1992 թվականին, նա նորամուտում է հեռուստաէկրաններին, «Վերամարմնավորում» ցածրաբյուջե լիամետրաժ ֆիլմում։ Այլևս նրան մեծ դերեր թատրոնում չեն առաջարկում, իսկ գնալ լսումների հեռուստա-դերերի փնտրտուքի համար, ինչպես նրան խորհուրդ է տալիս իր գործակալը, Անդերսոնը չէր ցանկանում՝ դերասանուհին իրեն երդում է տալիս, որ երբեք հիմար հեռուստասերիալներում չի նկարահանվի։ Սակայն, մեկ տարի մնալով անաշխատանք, նա որոշակիորեն փոխում է իր կարծիքը ևլ սկսում է փորձել ոչ մեծ դերերի համար։

1993 թվականին նա երկրորդական դեր է խաղում «Fox Network» նոր ընկերության «Դասարան 96» երիտասարդական սերիալում, որի շնորհիվ 24-ամյա դերասանուհուն առաջարկ է գալիս փորձելու ԿՀՎ-ի հատուկ գործակալ Դանա Սկալայի դերին «Գաղտնի նյութեր» սերիալում։ Անդերսոնին դուր է գալիս սցենարը. «առաջին անգամ երկար ժամանակի ընթացքում, սցենարում կար ուժեղ, անկախ, խելացի կին գլխավոր դերում»։ Սերիալի հեղինակ Կրիս Կարտերը ցանկանում էր նրան վերցնել Սկալլիի դերին, սակայն «Fox»-ը ցանկանում էր ավելի սեքսուալ դերասանուհի առավել լուրջ հեռուսհտատեսային կարիերայով։ «Fox»-ը առաջարկներ է ուղարկում բազմաթիվ դերասանուհիների, սակայն Կարտերը պնդում է և ընկերությունը համաձայնվում է։ Ջիլիանը ստանում է այդ դերը և խաղում 13 դրվագներում (ստանդարտ նվազագույն պատվեր հեռուստաալիքների համար)։ Առաջին հինգ եթերաշրջանները նկարահանվում են Վանկուվերում, ևս չորսը՝ Լոս Անջելեսում։ Սերիալը տևում է ինը եթերաշրջան, և նկարահանվում են երկու լիամետրաժ ֆիլմեր՝ թողարկված 1998 և 2008 թվականներին։ Սկալլիի դերը Անդերսոնին համաշխարհային ճանաչում են բերում և նրան դարձնում են ճանաչված սեքս-խորհրդանիշ։ Դանի Սկալլիի դերը Ջիլիանին բազմաթիվ մրցանակներ են բերում, որոնցից ամենահեղինակավորներն են «Էմմի», «Ոսկե Գլոբուս» և ԱՄՆ կինոդերասանների գիլդիայի երկու մրցանակ՝ «Լավագույն դերասանուհի դրամատիկական սերիալում» անվանակարգում։ Հենց նկարահանման հրապարակում էլ նա ծանոթանում է իր առաջին ամուսնու հետ, նկարչի օգնական Կլայդ Կլոտցի։

Պաշտամունքային սերիալում նկարահանումներին զուգահեռ նա նկարահանվում էր մի քանի ֆիլմերում՝ 1997 թվականին «Դժոխային տաքսի», 1998 թվականին «Հսկան», «Գաղտնի նյութեր։ Պայքար ապագայի համար» և «Խաղեր սրտի հետ»։ Անդերսոնը 1999 թվականին մասնակցություն է ունեցել ճապոնական «Մոնոնոքե արքայադուստրը» մուլտֆիլմի անգլալեզու տարբերակի ձայնավորմանը, որտեղ նա ձայնավորել է Մորոին։ Ջիլիանը հանդիսանում է մուլտֆիլմերի ռեժիսոր Հայաո Միյաձակիի արվեստի երկրպագուն։ Նաև նա մասնակցել է Իվ Էլսների «Հեշտոցի մենախոսությունը» () բեմադրությունում։

 2000-ական թվականներ 
2000 թվականին գլխավոր դերն է կատարում Էդիթ Ուորտոնի «Ուրախությունների տունը» վեպի էկրանավորումում, որի համար արժանանում է մի քանի մրցանակների։ «Գաղտնի նյութերի» նկարահանումներից հետո Անդերսոնը Լոնդոն է վերադառնում թատերական բեմադրություններում մշտական մասնակցության համար, զուգահեռաբար մասնակցելով կինո- և հեռուստատեսային ֆիլմերում։ Նա ձայնավորել է գիտական թեմաներով մի քանի փաստա-վավերագրական ֆիլմեր, որոնցում հանդիսատեսը կարող է ճանաչել «գործակալ Սկալլիի» հեղինակավոր ձայնը, ով լավ ծանոթ է նյութերին

2005 թվականին լեդի Դադլոկի դերն է խաղում Չարլզ Դիքենսի «Սառը տուն» նովելի էկրանավորումում՝ ստեղծված BBC-ի կողմից, որի համար 2006 թվականին նա արժանանում է անվանակարգումների՝ BAFTA մրցանակի համար «Լավագույն դերասանուհի» անվանակարգում, «Էմմի» մրցանակի համար «Լավագույն դերասանուհի մինի-սերիալում կամ ֆիլմում» անվանակարգում () և դառնում է բրիտանական լրագրողների գիլդիայի կինո- և ռադիո մրցանակների () դափնեկիր։ Բացի դրանից, լեդի Դադլոկի դերի համար Ջիլիանը անվանակարգվում է «Սպուտնիկ» և «Ոսկե Գլոբուս» մրցանակների և երկրորդ տեղն է զբաղեցնում «Լավագույն դերասանուհի» անվանակարգում ԲիԲիՍի կայքի քվեարկության արդյունքում (առաջին տեղին արժանանում է Բիլի Պայպերը, երրորդը՝ Աննա Մաքսվել Մարտինը)։ Նույն 2005 թվականին նա խաղում է գլխավոր դերը «Հզոր կելտը» ֆիլմում (որի համար արժանանում է IFTA մրցանակի «Լավագույն օտարերկրյա դերասանուհի» անվանակարգում) և խաղում է «Տրիստրամ Շենդի» նովելի էկրանավորումում՝ «Տրիստրամ Շենդի։ Աքլորիկի և ցուլիկի պատմությունը»։

2006 և 2007 թվականներին նկարահանվել է երկու բրիտանական ֆիլմերում՝ «Շոտլանդիայի վերջին թագավորը» (2006), Ջեյմս Մաքէվոյի մասնակցությամբ և «Վրեժի ցանկություն» () (2007), Դեննի Դայերի մասնակցությամբ։ 2007 թվականի դեկտեմբերից մինչև 2008 թվականի մարտի 11-ը մասնակցություն է ունեցել ըստ «Գաղտնի նյութեր» հեռուստասերիալի երկրորդ լիամետրաժ ֆիլմի նկարահանումներին՝ «Գաղտնի նյութեր։ Ցանկանում են հավատալ», որտեղ կրկին խաղում է գործակալ Դանի Սկալլիին։ 2008 թվականին կամեո մասնակցել է «Գլուխգործողների թատրոն» («Masterpiece») դրամատիկական հեռուստասերիալի մեկ դրվագում («Զգացմունք և զգայնություն»)։ 2013 թվականից նկարահանվում է «Անկում» () հեռուստասերիալում։

2014 թվականի դեկտեմբերին հայտարարվում է, որ բրիտանական BBC կորպորացիայի կողմից սկսվել են Լև Տոլստոյի Պատերազմ և խաղաղություն վեպի հիման վրա սերիալի նկարահանումները։ Ջիլիան Անդերսոնը հրավիրված է բարձրաշխարհիկ սալոնի տիրուհի Աննա Պավլովնա Շերերի դերինWar and Peace first look: Paul Dano, Lily James, Gillian Anderson star in BBC's miniseries։

 Անձնական կյանք 
225px|մինի|ձախից|Ջիլիան Անդերսոնը 2004 թվականին
Ջիլիան Անդերսոնը ունի քույր Զոուի, ով խաղացել է 14-ամյա Սկալլիին «Գաղտնի նյութեր» սերիալում, «Սուրբծննդյան օրհներգ» դրվագում։ Ջիլիանն ամուսնացած է եղել երկու անգամ։ Նա իր առաջին ամուսնու՝ Կլայդ Կլոտցի հետ ամուսնացել է 1994 թվականի առաջին օրը, Հավայան կղզիներում գտնվող գոլֆի համար խաղադաշտի տասնյոթերորդ փոսիկի մոտ։ Արարողությունը կատարվում է բուդդայական ավանդույթներով։ Նրանք ամուսնալուծվում են 1997 թվականին։ 2004 թվականի դեկտեմբերին Ջիլիանը կրկին ամուսնանում է։ Այս անգամ նրա ընտրյալը Ջուլիան Օզեյնն է (վավերագրական ֆիլմերի ռեժիսոր)։ Արարողությունը տեղի է ունենում Լամու կղզում գտնվող Շելլա գյուղում, տեղակայաված Քենիայից ոչ հեռու։ Անդերսոնը ամուսնալուծության մասին հայտարարում է 2006 թվականի ապրիլի 21-ին, 16 ամսվա համատեղ կյանքից հետո։ 2006 թվականից մինչ 2012 թվականը հանդիպել է Մարկ Գրիֆիտսի հետ։

Անդերսոնը երեք երեխաների մայր է։ Առաջին դուստրը՝ Պայպեր Մարուն, ծնվել է 1994 թվականի սեպտեմբերի 25-ին Վանկուվերում, Կանադա («Գաղտնի նյութեր»-ի «Պայպեր Մարու» () դրվագը անվանված է նրա պատվին)։ Կրիս։ Կարտերը դերասանուհուն տրամադրում է 10-օրյա դեկրետային արձակուրդ, որից հետո Ջիլիանը վերադառնում է նկարահանումներին։ Կարտերը դառնում է նորածնի կնքահայրը։ 2000 թվականին Պայպերկ ունեցել է փոքրիկ հայտնություն «Ուրախության տունը» ֆիլմում։ Երկու մյուս երեխաները՝ Օսկար (ծնված 2006 թվականի նոյեմբերի 1-ին) և Ֆելիքս (ծնված 2008 թվականի հոկտեմբերի 15-ին), Մարկ Գրիֆիտսի հետ համատեղ կյանքից են։

 Բարեգործություն և մարդասիրական աշխատանքներ 
Անդերսոնը բարեգործական օգնություն է ցուցաբերում նեյրոֆիբրոմատոզի հայտնաբերման և բուժման աջակցությամբ։ Նա հանդիսանում է Նեյրոֆիբրոմատոզի Ասոցիացաիայի պատվավոր ներկայացուցիչ։ Նմանատիպ գործունեությունը հիմնված է նրանում, որ դերասանուհու եղբոր մոտ հայտնաբերվել է NF-1 հիվանդությունը (մահացել է 2011 թվականի սեպտեմբերի 23-ին)։ Ջիզլիանը նաև հանդիսանում է «Նորացված Հարավային Աֆրիկայի Նկարիչներ» տնօրենների խորհրդի անդամ։ Բացի այդ, Անդերսոնը հանդիսանում է PETA-ի ակտիվիստուհի և համակողմանիորեն պաշտպանում է կենդանիների իրավունքները։ Ջիլիանը 2010 թվականի սկզբին հանդես է եկել «Survival International» կազմակերպության իրավունքների համար բարեգործական միջոցառումներին։ Ջիլիան Անդերսոնը, այլ ականավոր անձանց հետ միասին, բոյկոտ է հայտարարել Բոտսվանայի կառավարության որոշմանը, որը սահմանափակում է Կալահարիի բուշմենների իրավունքները։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  1986 Միանգամից երեքը  Three at Once  կին # 1  Կարճամետրաժ  Մայկ Կուն  Դեն Բարոն,Նոնա Ուոլտերս 1988  Ընտրության հարց  A Matter of Choice   Կարճամետրաժ  Ուիլյամ Դևիս   1989 –  Սիմփսոնները  The Simpsons  Դանա Սկալլի (հնչյունավորում)  Սերիալ, Մուլտֆիլմ, Կատակերգություն, Ընտանեկան  Մարկ Կերկլենդ Սթիվեն Դին Մուր Ջիմ Ռիրդոն  Դեն Կասթելանետա,Ջուլի Կավներ,Նենսի Կարտրայտ,Յարդլի Սմիթ,Գարի Շիրեր 1992  Վերամարմնավորում  The Turning  Էփրիլ Կավանաղ  Դրամա  Լ. Ա. Պուոպոլո  Կարեն Ալեն,Ռեյմոնդ Ջ. Բերի,Մայքլ Դոլան,Տես Հարպեր 1992 – 1997  Իկ կատուն  Eek! the Cat  գործակալ Սկալլի (հնչյունավորում)  Սերիալ, Մուլտֆիլմ, Կատակերգություն, Ընտանեկան  Ջոն Հալֆպեննի Ջեմի Ուիտնի  Տոունի Կիտաեն,Բիլ Կոփ,Էլիզաբեթ Դեյլի,Չարլզ Ադլեր,Գարի Օուենս 1993  Դասարան 96  Class of '96  Ռեյչել  Սերիալ, Դրամա  Մենախեմ Բինեցկի Հիլեյն Հեդ Փիթեր Հորտոն  Ջեյսոն Գեդրիկ,Մեգան Ուորդ,Բրենդոն Դուգլաս,Պերի Մուր,Լիզա Դին Ռայան 1993 – 2002  Գաղտնի նյութեր  The X Files  Դանա Սկալլի  Սերիալ, Ֆանտաստիկ, Թրիլեր, Դրամա, Դետեկտիվ  Կիմ Մեններս Ռոբ Բոումեն Դևիդ Նաթեր  Դևիդ Դուխովնի,Միտչ Պիլեջի,Ռոբերտ Պատրիկ,Թոմ Բրեյդվուդ 1993 – 2004  Ֆրեյզեր  Frasier  Ջեննի  Սերիալ, Կատակերգություն  Դևիդ Լի Կելսի Գրեմեր Պամելա Ֆրայման  Կելսի Գրեմեր,Ջեյն Լիվզ,Դևիդ Հայդ Պիրս,Պերի Գիլպին,Ջոն Մահոնի 1994 – 2002  Կրկնակի վերաբեռնավորում  ReBoot  Դատա Նալի (հնչյունավորում)  Սերիալ, Մուլտֆիլմ, Ֆանտաստիկ, Մարտական, Թրիլեր, Կատակերգություն, Արկածային  Դիկ Զոնդագ Մայքլ Դոնովան Սթիվ Բոլ  Կետլին Բար,Մայքլ Բենյաեր,Գարի Չոկ,Թոնի Ջեյ,Շարոն Ալեքսանդր 1997  Արքայադուստ Մոնոնոկեն  Mononoke-hime  Մորո (հնչյունավորում, անգլիական տարբերակ)  Անիմե, Մուլտֆիլմ, Ֆենտեզի, Դրամա, Արկածային  Հայաո Միադզակի  Բիլի Կրուդապ,Բիլի Բոբ Տորնտոն,Միննի Դրայվեր,Ջոն Դի Մաջիո,Կլեր Դեյնս 1997  Դժոխային տաքսի  Chicago Cab  աղջիկ  Դրամա, Կատակերգություն  Մերի Ցիբուլսկի Ջոն Տինտորի  Ջոն Սի Ռայլի,Ջոն Կյուսակ,Ջուլիաննա Մուր,Լորի Մետկաֆ 1998  Հսկան  The Mighty  Լորետա Լի  Դրամա, Կատակերգություն  Փիթեր Չելսոմ  Շերոն Սթոուն,Էլդեն Հենսոն,Քիրան Կալկին,Գարի Դին Ստենտոն,Ջինա Ռոուլենդս 1998  Գաղտնի նյութեր։ Պայքար ապագայի համար  The X Files  հատուկ գործակալ Դանա Սկալլի  Ֆանտաստիկ, Թրիլեր, Դետեկտիվ  Ռոբ Բոումեն  Դևիդ Դուխովնի,Ջոն Նևիլ,Ուիլյամ Բ. Դևիս,Մարտին Լանդաու 1998  Խաղեր սրտի հետ  Playing by Heart  Մերեդիտ  Դրամա, Մելոդրամա, Կատակերգություն  Ուիլարդ Քերոլ  Անջելինա Ջոլի,Շոն Կոների,Ջինա Ռոուլենդս,Մեդելին Ստոու 2000  Ուրախության տունը  The House of Mirth  Լիլի Բերտ  Դրամա, Մելոդրամա  Տերենս Դևիս  Դեն Էյկրոյդ,Էլինոր Բրոն,Տերի Կիննի,Էնթոնի ԼաՊալյա 2002  Ռիչարդ Ռոջերս։ Ինչ-որ հմայված երեկո  Richard Rodgers: Some Enchanted Evening   Փաստագրական, Երաժշտական   Սելի Բուրգես,Կիմ Քրիսվել,Ջուդի Դենչ,Լեսլի Գարետ 2005  Հզոր կելտը  The Mighty Celt  Քեյթ  Դրամա  Պիրս Էլիոթ  Քեն Ստոթ,Տայրոն ՄակՔեննա,Ռիչարդ Դորմեր,Շոն ՄակԳինլի 2005  Առասպելաբանություն ճյուղեր, մաս 1  Threads of Mythology, Part 1   Փաստագրական, Կարճամետրաժ   Քրիս Կարտեր,Դևիդ Դուխովնի 2005  Տրիստրամ Շենդի։ Աքլորիկի և ցուլիկի պատմությունը  A Cock and Bull Story  Ուիդոու Ուադմեն  Կատակերգություն  Մայքլ Ուինտերբոթոմ  Սթիվ Կուգան,Ռոբ Բրայդոն,Կիլի Հոուզ,Շիրլի Հենդերսոն,Ռեյմոնդ Վարինգ 2005  Առասպելաբանություն ճյուղեր, մաս 3  Threads of Mythology, Part 3  Սկալլի  Կարճամետրաժ, Փաստագրական  Քրիս Կարտեր  Քրիս Կարտեր,Դևիդ Դուխովնի 2005  Առասպելաբանություն ճյուղեր, մաս 4  Threads of Mythology, Part 4  Սկալլի  Կարճամետրաժ, Փաստագրական  Քրիս Կարտեր  Քրիս Կարտեր,Աննաբետ Գիշ,Ռոբերտ Պատրիկ,Միտչ Պիլեջի 2005  Սառը տունը  Bleak House  լեդի Դեդլոկ  Մինի սերիալ, Դրամա  Ջասթին Չադվիկ Սուզաննա Ուայտ  Աննա Մաքսվել Մարտին,Դենիս Լոսոն,Կերի Մալիգան,Թոմ Ջորջսոն 2006  Շոտլանդիայի վերջին թագավորը  The Last King of Scotland  Սառա Մերիտ  Դրամա, Կենսագրական, Պատմական  Քևին ՄակԴոնալդ  Ֆորեսթ Ուիտակեր,Ջեյմս ՄակԷվոյ,Կերի Վաշինգտոն,Սայմոն ՄակԲերնի 2007  Վրեժի ցանկություն  Straightheads  Էլիս  Թրիլեր, Դրամա  Դեն Ռիդ  Դեննի Դայեր,Ադամ Ռեյներ,Էնտոնի Բիրն,Էնտոնի Կալֆ 2007  Ռոբբի հյուսիսային եղջերուն  Robbie the Reindeer in Close Encounters of the Herd Kind  թագուհի Վորկանա (հնչյունավորում)  Կարճամետրաժ, Մուլտֆիլմ, Կատակերգություն  Դոնի Անդերսոն  Արդալ Օ’Հենլոն,Ջեյն Հորոքս,Քիրա Նայթլի,Օզզի Օսբորն 2008  Գաղտնի նյութեր։ Ուզում եմ հավատալ  The X-Files: I Want to Believe  Դանա Սկալլի  Ֆանտաստիկ, Թրիլեր, Դրամա, Դետեկտիվ  Քրիս Կարտեր  Դևիդ Դուխովնի,Ամանդա Փիթ,Բիլի Կոնոլի,Իքսզիբիտ 2008  Ինչպես կորցնել ընկերներին և բոլորին ստիպել ատել քեզ  How to Lose Friends & Alienate People  Էլեանոր Ջոնսոն  Մելոդրամա, Կատակերգություն  Ռոբերտ Բ. Ուայդե  Սայմոն Պեգգ,Մեգան Ֆոքս,Ջեֆ Բրիջես,Կիրստեն Դանսթ 2009  Բուգի Վուգի  Boogie Woogie  Ժան Մակլեստոն  Դրամա, Մելոդրամա, Կատակերգություն  Դունկան Ուորդ  Ալան Կամինգ,Հեզեր Գրեմ,Դեննի Հյուսթոն,Ջեք Հյուսթոն 2010  Ոչ մի ճնշում  No Pressure   Կարճամետրաժ, Կատակերգություն  Դագալ Ուիլսոն   2010  Մոբի Դիկ  Moby Dick  Էլիզաբեթ  Մինի սերիալ, Դրամա, Արկածային  Մայկ Բարկեր  Վիլյամ Հըրթ,Իտան Հոուկ,Չարլի Կոքս,Էդի Մարսան, 2010  Ցանկացած մարդու սիրտ  Any Human Heart  Վինդզորի հերցոգուհի  Սերիալ, Դրամա, Մելոդրամա  Մայքլ Սեմյուելս  Ջիմ Բրոուդբենտ,Մետյու Մակֆեյդեն,Կոնոր Նիլոն,Հեյլի Էտվել,Սեմ Կլաֆլին 2011  Կոկուրիկոյի լանջերից  Kokuriko-zaka kara  Հանա Մացուզակի (հնչյունավորում, ամերիկյան տարբերակ)  Անիմե, Մուլտֆիլմ, Դրամա  Գոռո Միաձակի  Մասամի Նագասավա,Ջունիչի Օկադա,Կեյկո Տակեշիտա,Յուրիկո Իշիդա,Ռումի Խիրագի 2011  Գործակալ Ջոնի Ինգլիշ։ Վերաբեռնավորում  Johnny English Reborn  Պամելա  Մարտական, Կատակերգություն, Արկածային  Օլիվեր Փարկեր  Ռոուեն Էտկինսոն,Ռոջեր Բարկլայ,Էրիկ Կարտե,Տոգո Իգավա 2011  Բոսորագույն թերթիկը և սպիտակը  The Crimson Petal and the White  միսիս Քասթևեյ  Մինի սերիալ, Դրամա, Մելոդրամա  Մարկ Մանդեն  Ռոմոլա Գարայ,Քրիս Օ’Դաուդ,Ամանդա Հեյլ,Շիրլի Հենդերսոն,Կետի Լայոնս 2011  Մեծ հույսեր  Great Expectations  միսս Հավիսամ  Սերիալ, Դրամա  Բրայան Կիրկ  Դուգլաս Բուտ,Ջեք Ռոտ,Ռեյ Ուինսթոն,Դևիդ Սուշե,Պոլ Ռիս 2012  Ուրվական պարողը  Shadow Dancer  Քեյթ Ֆլետչեր  Թրիլեր  Ջեյմս Մարշ  Կլայվ Օուեն,Անդրեա Ռայզբորո,Էյդեն Գիլեն,Դոմնալ Գլիսոն 2012  Քույր  L'enfant d'en haut  Քրիստեն Յանսեն  Դրամա  Ուրսուլա Մեյեր  Կեյսի Մոթետ Կլյայն,Լեա Սեյդու,Մարտին Կոմպսթոն,Ժան-Ֆրանսուա Ստևենեն 2012 –  Անկում  The Fall  Ստելլա Գիբսոն  Սերիալ, Թրիլեր, Դրամա  Ջեյկոբ Վերբրյուգգեն  Սինին Բրենան,Մայքլ Կոլգան,Քրիս Կորիգեն,Ջուլեթ Կրոուֆորդ 2013  Պարոն Մորգանի վերջին սերը  Mr. Morgan's Last Love  Կարեն  Դրամա, Կատակերգություն  Սանդրա Նեթելբեկ  Մայքլ Կեյն,Կլեմանս Պոեզի,Ջասթին Կիրկ,Ջեյն Ալեքսանդր 2013  Ես կհետևեմ քեզ  I'll Follow You Down  Մարիկա  Ֆանտաստիկ, Դրամա, Դետեկտիվ  Ռիչի Մեխտա  Հեյլի Ջոել Օսմենտ,Ռուֆուս Սյուել,Վիկտոր Գարբեր,Կյարա Գլասկո   Հաստլիկ պոռնիկի նզովքը  The Curse of The Buxom Strumpet  Բեստի Ֆոքսեր  Կատակերգություն  Մեթյու Բատլեր  Յեն ՄակԿելեն,Նատան Ստյուարտ-Ջարեթ,Մարկ Ուիլյամս,Էնդրյու Բաչան

 Սցենարիստ 
 «Գաղտնի նյութեր» () (հեռուստասերիալ, 2000)

 Ռեժիսոր 
 «Գաղտնի նյութեր» () (հեռուստասերիալ, 2000)
 «Մեկնում» () — կարճամետրաժ ֆիլմ-պրիկվել ««Ցանկություն» տրամվայը» թատերական բեմադրությանը։ Նաև հանդիսանում է Young Vic շարքի կարճամետրաժ ֆիլմերի մաս, որն արտադրվում է The Guardian-ի հետ համատեղ։ Սցենարի մի մասը գրվել է գրող Էնդրյու Օ’Հեգենի կողմից։

 Պրոդյուսեր 
 «Անկում» () սերիալի երկրորդ եթերաշրջանի գործադիր պրոդյուսեր։

 Այլ 
 Ձայնավորել է E.V.E. (Enhanched Virtual Entity) ինքնաթիռային համակարգիչը «Hellbender» խաղում 1996 թվականին։
 Հայտնվել է «The X-Files» խաղում և ձայնավորել է ինքն իրեն «The X-Files: Resist or Serve» խաղում։
 Ձայնավորել է «Դրախտի դռներ» և «Գաղտնի նյութեր։ Էպիկենտրոն» () աուդիո-գրքերը։
 Չշփվող հնդկացիների մասին պատմող ֆիլմի պատմող, ովքեր ապրում են Բրազիլիայի և Պերուի սահմանին։ Ֆիլմը հանդիսանում է Survival International կազմակերպության մի մասը, որի նպատակն է հանդիսանում Աշխարհի վերջին չշփվող ազգերի պաշտպանությունը։
 «Գաղափարների պատմություն» (2015) հաղորդման վարող «BBC Radio 4»-ում։
 «The Widowmaker» (2015) փաստագրական ֆիլմի պատմիչ։
 Բանաստեղծուհի Ջեֆ Ռովինի հետ համահեղինակությամբ գրել է նորամուտային «A Vision of Fire» գիրքը, հրատարակված 2014 թվականին։ Ստեղծագործության ոճը «գիտա-ֆանտաստիկ թրիլեր է դիցաբանական մասնաբաժիններով»։

 Մրցանակներ և անվանակարգեր 

 1996 թվականին Անդերսոնի համար քվեարկել են որպես «Աշխարհի ամենասեքսուալ կին»՝ ըստ FHM ամսագրի վարկածի։
 1997 թվականին տեղ է գտել «People» ամսագրի վարկածով «Մոլորակի 50 գեղեցիկ մարդիկ» ցուցակում։
 2008 թվականին նա 21-րդ տեղն է գրավում «Բոլոր ժամանակների 100 ամենասեքսուալ անվանիները» անվանակարգում՝ ըստ FHM ամսագրի վարկածի։

 Սկավառակագրություն 
 Hal Featuring Gillian Anderson — Extremis (Virgin Records America — 1997)

 Արտաքին հղումներ 


 Ջիլիան Անդերսոնը Internet Broadway Database կայքում
 Ջիլիան Անդերսոնը Internet Off-Broadway Database կայքում
 Ջիլիան Անդերսոնը AllMovie կայքում
 Ջիլիան Անդերսոնը TCM Movie Database կայքում

 Ջիլիան Անդերսոնը British Film Institute's Screenonline կայքում
 The Guardian-ի նորությունների և մեկնաբանությունների հավաքածու
 Ջիլիան Անդերսոնը Emmys.com կայքում 

 Ծանոթագրություններ 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի անգլիացի կանայք
Կատեգորիա:21-րդ դարի անգլիացիներ
Կատեգորիա:21-րդ դարի ոչ գեղարվեստական գրողներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի իրավապաշտպաններ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Ամերիկացի ֆեմինիստ գրողներ
Կատեգորիա:Ամերիկացի ֆեմինիստներ
Կատեգորիա:Ամերիկացիներ իռլանդական սերմամբ
Կատեգորիա:Աուդիոգիրք կարդացողներ
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Կոռնելի համալսարանի շրջանավարտներ
Կատեգորիա:Հոլիվուդյան դերասաններ
Կատեգորիա:Ֆեմինիստ գրողներ